Diari Oficial de la Generalitat Valenciana


Sumari del DOGV 3679, del 02-02-2000 (2000/441)

Acord de 26 de novembre de 1999, de la Comissió Territorial d’Urbanisme de València, que fa referència a la modificació de les normes subsidiàries Parc Centre de Senyera.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3679

Data del DOGV
:   02-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/441


Data del document
:   26-11-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Senyera
    * pla d'urbanisme

Acord de 26 de novembre de 1999, de la Comissió Territorial d'Urbanisme de València, que fa referència a la modificació de les normes subsidiàries Parc Centre de Senyera. [2000/X441]
  
Vist l'expedient tramés per l'Ajuntament de Senyera que fa referència a la modificació de les normes subsidiàries Parc Centre, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de l'acord del ple municipal en la sessió del dia 30 d'abril de 1999. Després del pertinent període d'informació pública, en el qual no es van presentar al·legacions, el mateix òrgan el va aprovar provisionalment el dia 30 de setembre de 1999.
  
Segon
  
El projecte consta de memòria i plànols de situació, d'estructura urbana i de modificació de l'ordenació.
  
Tercer
  
La modificació consisteix en la requalificació de sòl urbà residencial propietat de l'Ajuntament de 108,30 m2 inclosos en la unitat d'execució Parc Centre.
  
Les normes subsidiàries qualifiquen el sòl urbà de la unitat d'execució Parc Centre en: vials, zona verda, zona d'equipament i sòl edificable.
  
L'illa de cases té un total de 2.796 m2, i la seua superfície es divideix en 1.804 m2 propietat de l'Ajuntament, destinada a zona verda, Llar del Jubilat i Centre d'Higiene Rural i 992 m2 destinats a sòl urbà de propietat privada.
  
Com a conseqüència de la construcció dels equipaments dotacionals (Llar del Jubilat i Centre d'Higiene Rural) sense esgotar la profunditat edificable, aquesta es va reduir en 3,5 metres, i els dos equipaments reduïren la superfície en la mateixa amplària.
  
Com l'alineació de la zona verda era coincident amb el plànol de la part del darrere d'ambdós equipaments, a l'hora de realitzar-ne la urbanització aquesta va ser desplaçada i, en conseqüència, la parcel·la d'aprofitament lucratiu privat que hi ha a continuació de la zona verda va augmentar-ne la superfície en una franja de 3,5 metres, cosa que va comportar un increment de 108 m2.
  
Així mateix, s'ha construït un habitatge en el límit de la plaça i en una superfície de 41,86 m2, i s'envaeix la zona verda desplaçada.
  
L'objecte de la modificació és la qualificació de sòl urbà residencial de la superfície de 108 m2 per a corregir l'error anterior, pel qual s'incrementava en aquests metres la parcel·la d'aprofitament privat, i haurà de tenir aquests metres la qualificació de sòl dotacional propietat de l'Ajuntament.
  
Amb la modificació aquest sòl passa a ser sòl urbà residencial propietat municipal, i s'indica que l'Ajuntament realitzarà el corresponent projecte de reparcel·lació entre la resta dels propietaris, ja que aquests metres no compleixen els paràmetres de parcel·la mínima determinats pel planejament.
  
Quart
  
La present modificació va ser objecte d'informe previ per la comissió informativa de la Comissió Territorial d'Urbanisme, en la sessió del dia 22 de juliol de 1999, en el qual s'indicava que atesa l'escassa entitat i extensió de l'àmbit de la modificació, no hi havia obstacles per a la seua aprovació.
  
Cinqué
  
Senyera té Normes Subsidiàries de Planejament aprovades definitivament per la Comissió Territorial d'Urbanisme el 30 de juny de 1993
  
Sisé
  
La comissió informativa de la Comissió Territorial d'Urbanisme de València, en la sessió celebrada el 24 de novembre de 1999, va emetre un informe que fa referència al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
La modificació, tal com està plantejada, condueix a un resultat d'un augment del sòl urbà residencial en 108,30 m2, i a una disminució del sòl dotacional en la mateixa extensió.
  
Això no obstant, i atesa la xicoteta entitat i extensió d'aquesta superfície, no hi ha obstacles per a l'aprovació de la modificació.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial és l'òrgan competent per a emetre dictamen resolutori sobre l'aprovació definitiva de modificacions puntuals de normes subsidiàries de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat abans, la Comissió Territorial d'Urbanisme, en la sessió celebrada el 26 de novembre de 1999, acorda:
  
Aprovar definitivament la modificació de les normes subsidiàries Parc Centre de Senyera.
  
Contra aquesta resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 26 de novembre de 1999.- El secretari de la Comissió Territorial d'Urbanisme: José Manuel Palau Navarro.